b"\n_START_ARTICLE_\nPressi\xc3\xb3 intraocular\n_START_PARAGRAPH_\nLa pressi\xc3\xb3 intraocular \xc3\xa9s la pressi\xc3\xb3 que exerceixen els l\xc3\xadquids oculars contra la paret de l'ull, la qual \xc3\xa9s necess\xc3\xa0ria perqu\xc3\xa8 aquest \xc3\xb2rgan es mantingui dist\xc3\xa8s. El seu valor mitj\xc3\xa0 \xc3\xa9s 16 mm de Hg i pot mesurar-se f\xc3\xa0cilment amb ajuda d'un dispositiu que es diu ton\xc3\xb2metre. L'equilibri entre producci\xc3\xb3 i reabsorci\xc3\xb3 de l'humor aqu\xc3\xb3s \xc3\xa9s el principal factor que determina el nivell de pressi\xc3\xb3 intraocular. D'altra banda l'elevaci\xc3\xb3 de la pressi\xc3\xb3 intraocular o hipertensi\xc3\xb3 ocular \xc3\xa9s el principal factor de risc perqu\xc3\xa8 es desenvolupi una malaltia de l'ull coneguda com a glaucoma."